নিল ফস্টার
নিল অ্যালান ফস্টার (ইংরেজি: Neil Foster; জন্ম: ৬ মে, ১৯৬২) এসেক্সের কলচেস্টার এলাকায় জন্মগ্রহণকারী বিখ্যাত ও সাবেক ইংরেজ ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৯৩ সময়কালে ইংল্যান্ডের পক্ষে ঊনত্রিশ টেস্ট ও আটচল্লিশটি একদিনের আন্তর্জাতিকে অংশগ্রহণ করেছেন। এছাড়াও, ১৯৮০ থেকে ১৯৯৩ সময়কালে এসেক্সের পক্ষে ইংরেজ কাউন্টি ক্রিকেট খেলেছেন। তন্মধ্যে, ১৯৮৩ সালে কাউন্টি ক্যাপ পান। দলে তিনি মূলতঃ ফাস্ট বোলার ছিলেন। ডানহাতি ফাস্ট-মিডিয়াম বোলিংয়ের পাশাপাশি নিচেরসারিতে ডানহাতে ব্যাটিংয়ে অভ্যস্ত ছিলেন ‘ফজি’ ডাকনামে পরিচিত নিল ফস্টার।